 **บันทึกข้อความ**

**ส่วนงาน** ภาควิชาวิศวกรรมคอมพิวเตอร์ โทร.๐ ๒๗๙๗ ๐๙๙๙ ต่อ ๑๔๐๓ - ๑๔๐๔

ที่ ศธ ๐๕๑๓.๑๐๘๐๓/ **วันที่**  ๒๒ พฤษภาคม ๒๕๖๑

**เรื่อง** ขอเรียนเชิญกล่าวปิดโครงการการจัดแข่งขัน Data Science Boot Camp ครั้งที่ 1

เรียน รักษาการแทนอธิการบดีมหาวิทยาลัยเกษตรศาสตร์ ผ่านคณบดีคณะวิศวกรรมศาสตร์

ด้วยภาควิชาวิศวกรรมคอมพิวเตอร์ คณะวิศวกรรมศาสตร์ โดยมีผศ.ดร.ภุชงค์ อุทโยภาศ และ รองศาสตราจารย์ ดร. จันทนา จันทราพรขัย เป็นผู้รับผิดชอบโครงการฯ ได้รับอนุมัติให้จัดการโครงการการจัดแข่งขัน Data Science Boot Camp ครั้งที่ 1 : Data science for the greener world ในระหว่างวันที่ ๑๕ มีนาคม ๒๕๖๑ ถึงวันที่ ๓๑ พฤษภาคม พ.ศ. ๒๕๖๑ โดยมีวัตถุประสงค์เพื่อเพื่อส่งเสริมการพัฒนาศักยภาพนิสิตด้าน Data Science และเพื่อเป็นการสร้างโครงข่ายความร่วมมือวิชาการด้าน Collaboration Platform ระหว่างนิสิต นักศึกษา คณาจารย์ และนักวิจัยในหน่วยงานของมหาวิทยาลัยฯ ทั้งภาครัฐ ภาคเอกชน และภาคอุตสาหกรรม และในการนี้ โครงการฯ ได้กำหนดการแข่งขันจริงในวันที่ ๒๐ พฤษภาคม ๒๕๖๑ และมอบรางวัลพร้อมโล่แก่ผู้ชนะการแข่งขันโดยนายกสภา-มหาวิทยาลัยเกษตรศาสตร์ ในวันที่ ๒๖ พฤษภาคม ๒๕๖๑ ในเวลาประมาณ ๑๓.๐๐ น. ณ ห้อง ๒๐๒ อาคาร ๑๕ ภาควิชาวิศวกรรมคอมพิวเตอร์ คณะวิศวกรรมศาสตร์

และเพื่อเป็นเกียรติแก่ผู้เข้าร่วมโครงการฯ ภาควิชาฯ จึงใคร่ขอเรียนเชิญท่านรักษาการแทนอธิการบดีมหาวิทยาลัยเกษตรศาสตร์ กล่าวปิดงานในพิธีปิดการแข่งขันของโครงการฯ ในวันที่ ๒๖ พฤษภาคม ๒๕๖๑ ในเวลาประมาณ ๑๓.๐๐ น. ณ ห้อง ๒๐๒ อาคาร ๑๕ ภาควิชาวิศวกรรมคอมพิวเตอร์ คณะวิศวกรรมศาสตร์

จึงเรียนเชิญมาเพื่อเป็นเกียรติแก่ผู้เข้าร่วมโครงการฯ

(นายชัยพร ใจแก้ว)

รักษาราชการแทน

หัวหน้าภาควิชาวิศวกรรมคอมพิวเตอร์