 **บันทึกข้อความ**

**ส่วนงาน** ภาควิชาวิศวกรรมคอมพิวเตอร์ โทร.๐ ๒๗๙๗ ๐๙๙๙ ต่อ ๑๔๐๓ - ๑๔๐๔

ที่ ศธ ๐๕๑๓.๑๐๘๐๓/ **วันที่**  ๑๔ สิงหาคม ๒๕๖๑

**เรื่อง** ขอความอนุเคราะห์สถานที่จัดโครงการประชุมสัมมนาวิชาการ “วิทยาการคำนวณและสารสนเทศศาสตร์

เรียน คณบดีคณะวิศวกรรมศาสตร์

ตามที่ภาควิชาวิศวกรรมคอมพิวเตอร์ ได้รับอนุมัติให้จัดจากมหาวิทยาลัยฯ ให้จัดโครงการประชุมสัมมนาวิชาการ “วิทยาการคำนวณและสารสนเทศศาสตร์” ในวันที่ ๑๑ ตุลาคม ๒๕๖๑ ณ อาคารสำนักบริการคอมพิวเตอร์ มก. นั้น

ในการนี้ ภาควิชาฯ จึงใคร่ขอความอนุเคราะห์สำนักบริการคอมพิวเตอร์ ในการขออนุญาตใช้สถานที่เพื่อใช้สำหรับการจัดประชุมสัมมนาดังกล่าว โดยขอใช้สถานที่และขอยกเว้นค่าธรรมเนียมการใช้ห้อง เนื่องจากการจัดประชุมสัมมนาในครั้งนี้ มิได้มีรายรับจากการจัดงาน ดังนี้

1. ห้องประชุมสัมมนา (ห้อง ๓๐๖ จำนวน ๓๐๐ ที่นั่ง) เวลา ๐๘.๓๐-๑๖.๓๐ น.
2. ห้องประชุมสัมมนา (ห้อง ๔๐๘ จำนวน ๑๒๐ ที่นั่ง) เวลา ๑๔.๓๐-๑๖.๓๐ น.
3. ห้องปฏิบัติการคอมพิวเตอร์ ชั้น ๔ (ห้อง ๔๐๖ จำนวน ๑๐๐ ที่นั่ง) เวลา ๑๔.๓๐-๑๖.๓๐ น.
4. ห้องอาหาร ชั้น ๓ (ห้อง ๓๐๔)

อนึ่ง ภาควิชาฯ ขอความอนุเคราะห์อุปกรณ์รายละเอียดตามแบบฟอร์มที่ได้แนบมานี้แล้ว

จึงเรียนมาเพื่อโปรดพิจารณาอนุมัติ พร้อมนี้ได้แนบแบบฟอร์มขอใช้ห้องประชุมมาด้วยแล้ว

(นายพันธุ์ปิติ เปี่ยมสง่า)

หัวหน้าภาควิชาวิศวกรรมคอมพิวเตอร์