 **บันทึกข้อความ**

**ส่วนงาน** ภาควิชาวิศวกรรมคอมพิวเตอร์ โทร.๐ ๒๗๙๗ ๐๙๙๙ ต่อ ๑๔๐๓ - ๑๔๐๔

ที่ ศธ ๐๕๑๓.๑๐๘๐๓/ **วันที่**  ๒๕ เมษายน ๒๕๖๑

**เรื่อง** ขอเชิญเข้าร่วมโครงการการจัดแข่งขัน Data Science Boot Camp ครั้งที่ 1 : Data science for the greener world

เรียน คณบดีคณะวิศวกรรมศาสตร์

ด้วยภาควิชาวิศวกรรมคอมพิวเตอร์ คณะวิศวกรรมศาสตร์ จะจัดการโครงการการจัดแข่งขัน Data Science Boot Camp ครั้งที่ 1 : Data science for the greener world ระหว่างวันที่ ๑๕ มีนาคม ๒๕๖๑ – ๓๑ พฤษภาคม พ.ศ. ๒๕๖๑ โดยมีวัตถุประสงค์เพื่อส่งเสริมการพัฒนาศักยภาพนิสิตด้าน Data Science และเป็นการสร้างโครงข่ายความร่วมมือวิชาการด้าน Collaboration Platform ระหว่างนิสิต นักศึกษา คณาจารย์ และนักวิจัยในหน่วยงานของมหาวิทยาลัยฯ ทั้งภาครัฐ ภาคเอกชน และภาคอุตสาหกรรม โดยมีกำหนดการดังนี้

๒๐ เม.ย. - ๑๐ พ.ค. ๒๕๖๑ ลงทะเบียนใบสมัครผ่านเว็บ

๑๓ พ.ค. ๒๕๖๑ ประกาศรายชื่อทีมที่ได้รับการคัดเลือก

อา ๒๐ พ.ค.๒๕๖๑ เข้าร่วมปฐมนิเทศ รับฟังกฎ กติกา โจทย์

ณ ภาควิชาวิศวกรรมคอมพิวเตอร์ มหาวิทยาลัยเกษตรศาสตร์ บางเขน

๒๑-๒๕ พ.ค. ๒๕๖๑ ทำการแข่งขัน

ส ๒๖ พ.ค. ๒๕๖๑ แต่ละทีมนำเสนอกลุ่มละ ๑๐ นาที

ต่อหน้าคณะกรรมการและประกาศผลการตัดสิน

ณ ภาควิชาวิศวกรรมคอมพิวเตอร์ มหาวิทยาลัยเกษตรศาสตร์ บางเขน

ในการนี้ ภาควิชาวิศวกรรมคอมพิวเตอร์ จึงขอเชิญชวนอาจารย์ นิสิต และผู้ที่สนใจเข้าร่วมการแข่งขันหรือ ส่งนิสิตของท่าน เข้าร่วมการแข่งขันเป็นกลุ่มๆ ละ ๓ คน โดยแบ่งรางวัลเป็น ๒ ประเภท ได้แก่

1. ประเภทการวิเคราะห์และแสดงผลดีเด่น (รางวัลที่ ๑ รางวัลที่ ๒ และรางวัลชมเชย
2. ประเภทเทคนิคดีเด่น (รางวัลที่ ๑ รางวัลที่ ๒ และรางวัลชมเชย)

ผู้สนใจ สมัครผ่านเว็บไซต์ https://goo.gl/PAXsiH ภายในวันที่ ๑๐ พฤษภาคม ๒๕๖๑ หากมีข้อสงสัยโปรดสอบถามรายละเอียดเพิ่มเติมได้ที่รองศาสตราจารย์ ดร.จันทนา จันทราพรชัย หัวหน้าโครงการ ฯ อีเมล์ fengcnc@ku.ac.th

จึงเรียนมาเพื่อโปรดพิจารณาอนุเคราะห์ พร้อมนี้ได้แนบรายละเอียดโครงการฯ มาด้วยแล้ว

(รองศาสตราจารย์ ดร. กฤษณะ ไวยมัย)

รักษาการแทน

หัวหน้าภาควิชาวิศวกรรมคอมพิวเตอร์