 **บันทึกข้อความ**

**ส่วนงาน** ภาควิชาวิศวกรรมคอมพิวเตอร์ คณะวิศวกรรมศาสตร์ โทร.๐๒-๗๐๗-๐๐๐๐ ต่อ ๑๔๐๓-๑๔๐๔

**ที่**  ศธ ๐๕๑๓.๑๐๘๐๓/ วันที่ ๒๓ สิงหาคม ๒๕๖๑

**เรื่อง** ขออนุเคราะห์เจ้าหน้าที่บันทึกภาพในงานประชุมสัมมนาวิชาการ “วิทยาการคำนวณและสารสนเทศศาสตร์”

เรียน ผู้อำนวยการสถาบันวิจัยและพัฒนาแห่ง มก.

ด้วยภาควิชาวิศวกรรมคอมพิวเตอร์ ได้รับอนุมัติจากมหาวิทยาลัยฯ ให้จัดโครงการประชุมสัมมนาวิชาการ “วิทยาการคำนวณและสารสนเทศศาสตร์”ให้แก่ครู อาจารย์ และ นักเรียนนักศึกษาที่เกี่ยวข้องกับวิชาการสาขาทางด้านวิทยาการคำนวณ ในวันที่ ๑๐ ตุลาคม ๒๕๖๑ ณ ห้องประชุมสัมมนา ห้อง ๓๐๖ อาคารสำนักบริการคอมพิวเตอร์

และเนื่องจากการประชุมวิชาการในครั้งนี้ จะเป็นการนำเสนอแนวคิดทางวิชาการจากผู้เชี่ยวชาญทางด้านวิทยาการคำนวณ การนำเสนอผลผลิตจากการเรียนการสอน และแนวคิด ต้นแบบ ประสบการณ์ จากครู อาจารย์ และ นักเรียนนักศึกษาที่เกี่ยวข้องกับวิชาการสาขานี้ ดังนั้นภาควิชาฯ จึงใคร่ขอความอนุเคราะห์สถาบันวิจัยและพัฒนาแห่ง มก. ในการมอบหมายให้เจ้าหน้าที่บันทึกเทป ภาพนิ่ง และการถ่ายทอดสดในงานประชุมวิชาการดังกล่าว ทั้งนี้ เพื่อให้ผู้สนใจได้รับชมกันอย่างกว้างขวาง อันเป็นการเผยแพร่ผลงงานและการถ่ายทอดแนวความคิดทางวิชาการจากผู้เชี่ยวชาญทางด้านวิทยาการคำนวณ

จึงเรียนมาเพื่อโปรดพิจารณาอนุเคราะห์

(นายพันธุ์ปิติ เปี่ยมสง่า)

หัวหน้าภาควิชาวิศวกรรมคอมพิวเตอร์