 **บันทึกข้อความ**

**ส่วนงาน** ภาควิชาวิศวกรรมคอมพิวเตอร์ คณะวิศวกรรมศาสตร์ โทร.๐๒-๗๐๗-๐๐๐๐ ต่อ ๑๔๐๓-๑๔๐๔

**ที่**  ศธ ๐๕๑๓.๑๐๘๐๓/ วันที่ ๑๐ มกราคม ๒๕๖๒

**เรื่อง** ขออนุมัติให้ผู้เข้าร่วมประชุมสัมมนา“โครงการประชุมสัมมนาวิชาการ “วิศวกรรมซอฟต์แวร์ ทักษะแห่งศตวรรษที่ 21”โดยไม่ถือเป็นวันลา

**เรียน** คณบดีคณะวิศวกรรมศาสตร์

ด้วยภาควิชาวิศวกรรมคอมพิวเตอร์ กำหนดจัดโครงการประชุมสัมมนาวิชาการภายใต้ชื่อ “ความสามารถการแก้ปัญหาด้วยการโปรแกรม”(Software Engineering Skills for the 21st Century) ให้แก่ครู อาจารย์ และ นักเรียนนักศึกษาที่เกี่ยวข้องกับวิชาการสาขาทางด้านวิทยาการคำนวณ ในวันที่ ๒๑ มีนาคม ๒๕๖๒ ณ อาคารสำนักบริการคอมพิวเตอร์ มก. โดยเบิกค่าใช้จ่ายจากเงินรายได้คณะฯ กึ่งหนึ่ง และเงินรายได้ภาควิชาวิศวกรรมคอมพิวเตอร์กึ่งหนึ่ง

ในการนี้ ภาควิชาฯ จึงใคร่ขออนุมัติจัดประชุมสัมมนาวิชาการดังกล่าว โดยขอให้ผู้เข้าร่วม การประชุมสัมมนาดังกล่าว กรณีที่เป็นข้าราชการ/พนักงานรัฐวิสาหกิจ ให้เข้าร่วมประชุมสัมมนาในวันดังกล่าว โดยไม่ถือเป็นวันลาและเบิกค่าใช้จ่ายได้จากต้นสังกัด หากเห็นชอบ ขอได้โปรดพิจารณาเสนอมหาวิทยาลัยฯ เพื่อพิจารณาอนุมัติต่อไป

จึงเรียนมาเพื่อโปรดพิจารณา

(นายพันธุ์ปิติ เปี่ยมสง่า)

หัวหน้าภาควิชาวิศวกรรมคอมพิวเตอร์